stanford-oval/wikipedia huggingface dataset:
Kortejärvet (Orivesi)

| Kortejärvet |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°38′15″N, 24°13′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vesijärven valuma-alue (35.73)
Laskujoki:  oja Myllyjärveen 
Järvinumero:  35.734.1.008
Mittaustietoja
Pinnankorkeus:  139,3 m  
Rantaviiva:  1,205 km  
Pinta-ala:  3,341 ha  
Saaria:  1 
 fiKortejärvet 
Kortejärvet  on Pirkanmaalla Orivedellä Siitamassa sijaitseva lampi.
Maantietoa

Lammen pinta-ala on 3,3 hehtaaria ja se on 350 metriä pitkä ja 200 metriä leveä. Sillä on kartan mukaan yksi saari. Sen rantaviivan pituus on 1,2 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Vesijärven valuma-alueella (35.73), jonka Kutemajärven valuma-alueeseen se kuuluu. Lammen vedenpinnan korkeus on 139,3 metriä mpy.
Kärkinen

Kärkinen on muun muassa seuraavien suomalaisten henkilöiden sukunimi:
Juhani Kärkinen (1935–2019), mäkihyppääjä
Kaija Kärkinen (s. 1962), laulaja, sanoittaja ja näyttelijä
Kalevi Kärkinen (1934–2004), mäkihyppääjä, Juhani Kärkisen veli
Katja Kärkinen (nyk. Näsman, s. 1968), kilpakävelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kärkiväli

Matkustajalentokoneen siipien kärkiväli.
Kärkiväli tarkoittaa kahden pisteen välistä välimatkaa. Kärkivälillä viitataan yleisimmin lentokoneen, linnun tai jonkin lentävän hyönteisen oikean ja vasemman siivenkärjen väliseen pituuteen, mutta se voi tarkoittaa lisäksi:
kahden pylvään välimatkaa rakennuksen kaaressa.
sytytystulpan kahden elektrodin, keskikärjen ja sivukärjen välistä pituutta.
sorvin terien välimatkaa.
Kåre Walberg

| Mitalit | Mitalit | Mitalit |  |
| --- | --- | --- | --- |
|  Kåre Walberg |  Kåre Walberg |  Kåre Walberg |  |
Maa:   Norja
Miesten mäkihyppy
|  Olympialaiset  |  Olympialaiset  |  Olympialaiset  |  |
|  Pronssia | Lake Placid 1932 | Suurmäki |  |
Kåre Walberg (3. heinäkuuta 1912 – 29. helmikuuta 1988) oli norjalainen mäkihyppääjä ja olympiamitalisti. Hän voitti pronssia Lake Placidin olympialaisissa 1932.
Aiheesta muualla

Kåre Walberg Kansainvälinen hiihtoliitto (FIS). (englanniksi)
Kåre Nymark

| Kåre Nymark |
| --- | --- |
 Nymark vuonna 2016.
Henkilötiedot
Koko nimi:  Kåre Nymark jr.
Syntynyt: 22. heinäkuuta 1974 (ikä 50) Langevåg, Norja
Ammatti:  muusikko
Muusikko
Tyylilajit:  jazz
Soittimet:  trumpetti
Yhtyeet:  Ytre Suløen Jass-ensemle Funky Butt Nymark Collective
  [ Muokkaa Wikidatassa ] [ ohje ]  
Kåre Nymark jr. (s. 22. heinäkuuta 1974 Langevåg) on norjalainen jazztrumpetisti. Hän valmistui Norjan valtiollisesta musiikkikorkeakoulusta vuonna 2000. Hän on soittanut muun muassa Ytre Suløens Jass-ensemlessa, Funky Buttissa ja Nymark Collectivessa.
Aiheesta muualla

Kuvia tai muita tiedostoja aiheesta Kåre Nymark Wikimedia Commonsissa
Kuvat.fi

| Kuvat> fi |
| --- | --- |
Verkkosivusto:  www.kuvat.fi
Slogan:  Oma koti rakkaille kuvillesi
Kaupallinen:  kyllä
Tyyppi:  kuva/videopalvelu
Rekisteröinti:  pakollinen
Kielet:  Suomi (alkuperäinen)   Englanti
Omistaja:  Mediadrive Oy
Avattu:  2004
Nykyinen tila:  aktiivinen
Kuvat.fi on kuva/videopalvelu ja online-yhteisö, joka perustettiin vuonna 2004. Sivustolla voi jakaa omia kuviaan, videoita sekä luoda blogeja. Palvelu toimii ulkomailla nimellä Pic.fi.
Historia

Palvelua tuotti alun perin Nebula Oy nimellä 1g, joka viittasi palvelun tarjoamaan levytilaan. Myöhemmin palvelua alkoi tuottaa Mediadrive Oy ja levytila kasvatettiin 50 gigatavuun.
Palvelun tuottava Mediadrive Oy on ostanut ja integroinut palveluun useita suomalaisia kuvapalveluja kuten Kuvaboxin, ii2:n  sekä fotopankin.
Aiheesta muualla

Kuvat.fi
Kehitysblogi
Käkikyyhkyt

| Käkikyyhkyt |
| --- | --- |
 Andamaanienkäkikyyhky (Macropygia rufipennis)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Käkikyyhkyt Macropygia  Swainson, 1837
Katso myös
   Käkikyyhkyt Wikispeciesissä   Käkikyyhkyt Commonsissa 
Infobox OKNimi-testi OK: 
Käkikyyhkyt (Macropygia) on kyyhkyjen heimoon kuuluva lintusuku.
Käkikyyhkyihin (Macropygia) kuuluvia lajeja

Andamaanienkäkikyyhky (Macropygia rufipennis)
Filippiinienkäkikyyhky (Macropygia tenuirostris)
Indonesiankäkikyyhky (Macropygia emiliana)
Isokäkikyyhky (Macropygia magna)
Juovakäkikyyhky (Macropygia unchall)
Melanesiankäkikyyhky (Macropygia mackinlayi)
Papuankäkikyyhky (Macropygia nigrirostris)
Pikkukäkikyyhky (Macropygia ruficeps)
Ruusukäkikyyhky (Macropygia amboinensis)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Macropygia (englanniksi)
Kunskapskanalen

| Kunskapskanalen |
| --- | --- |

Lähetykset alkoivat:  27. syyskuuta 2004
Omistaja:  SVT Utbildningsradion
Kuvaformaatti:  16:9
Katsojaosuus:  ~0,3% (Marraskuu, 2006, MMS)
Maa:   Ruotsi
Näkyvyysalue:  Koko maa ja osa Suomea
Pääkonttori:  Tukholma
Aiemmin:  SVT Extra
Rinnakkaiskanava(t):  SVT1 SVT2 SVT Barn SVT24
Kotisivu:  www.kunskapskanalen.se
Saatavuus
Antenniverkko
Teracom:  Kanava 99
Satelliitti
Canal Digital:  Kanava 39
Viasat:  Kanava 39
Kaapeliverkko
Com Hem:  Kanava 153
Infobox OKNimi-testi OK: 
Kunskapskanalen (suom. Tietokanava) on ruotsalainen, SVT:n ja UR:n yhteisomistuksessa oleva televisiokanava. Kunskapskanalen sai alkunsa vuonna 2002 perustetusta SVT Extrasta, joka lähetti olympialaiset ja muut äkilliset tapahtumat, SVT1:n ja SVT2:n ohjelmien uusintoja ja urheilutapahtumia.
SVT Extran tarina päättyi jo vuonna 2004, kun UR ja SVT sopivat muuttavansa SVT Extran molempien yhtiöiden yhteisomistuksessa olevaksi kanavaksi. SVT Extra muuttui 26.–27. syyskuuta 2004 välisenä yönä Kunskapskanaleniksi ja ohjelmisto muuttui täysin. Kanavaa lähetettiin samalla kanavapaikalla kuin SVT Barn (entinen Barnkanalen), mutta vuonna 2009 kun Barnkanalen siirtyi samalle kanavalle SVT24:n kanssa, Kunskapskanalen sai oman kanavan. Ohjelmisto koostuu opetus- ja tiedeohjelmista. Osa ohjelmista on SVT:n tuottamia ja loput ovat UR:n tuottamia.
Kunskapskanalen näkyy digitaalisesti koko Ruotsissa sekä Ahvenanmaalla, Pohjanmaalla, Länsi-Lapissa ja Meri-Lapissa antennissa ja kaapelissa. Muualla Suomessa kanava näkyy kaapelissa ja satelliitissa.
La Spezian maakunta

La Spezian maakunta (ital. Provincia della Spezia) on yksi Italian maakunnista. Se sijaitsee Ligurian alueella Italian pohjoisosassa.
La Spezian maakunnan pinta-ala on 881 km² ja asukasluku noin 220 000. Maakunta muodostuu 32 kunnasta, pääkaupunki on La Spezia.
Aiheesta muualla

Kuvia tai muita tiedostoja aiheesta La Spezian maakunta Wikimedia Commonsissa
Virallinen sivusto (italiaksi)
La Spezian maakunta
Ameglia | Arcola | Beverino | Bolano | Bonassola | Borghetto di Vara | Brugnato | Calice al Cornoviglio | Carro | Carrodano | Castelnuovo Magra | Deiva Marina | Follo | Framura | La Spezia | Lerici | Levanto | Maissana | Monterosso al Mare | Ortonovo | Pignone | Porto Venere | Riccò del Golfo di Spezia | Riomaggiore | Rocchetta di Vara | Santo Stefano di Magra | Sarzana | Sesta Godano | Varese Ligure | Vernazza | Vezzano Ligure | Zignago
Kuningaspäivät Helsingissä toukok. 15–17 p. 1928

| Kuningaspäivät Helsingissä toukok>  15-17 p. 1928 |
| --- | --- |
Tuottaja:  Erkki Karu
Kuvaaja:  Frans Ekebom   Eino Kari   Kullervo Kari
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Ensi-ilta:  21. toukokuuta 1928
Kesto:  37 minuuttia
Alkuperäiskieli:  suomi
Budjetti:  ei tiedossa
Aiheesta muualla
IMDb
Elonet
Infobox OKVirheellinen NIMI-arvo: 
Kuningaspäivät Helsingissä toukok. 15-17 p. 1928 on suomalainen vuonna 1928 valmistunut pitkä ajankohtaisdokumenttielokuva jonka aiheena oli Tanskan kuninkaan Kristian X:n kolmipäiväinen vierailu Helsingissä toukokuussa 1928. Elokuvan tuotti Suomi-Filmi Oy Erkki Karun johdolla. Elokuvan ensi-ilta oli Helsingin Kino-Palatsissa ja Turussa 22. toukokuuta 1928. Elokuvasta tehtiin viisi kopiota joista kolme lähetettiin Tanskaan. Elokuvan välitekstit ovat kadonneet ja samoin Kadettikoulun taistelunäytöstä Munkkiniemessä kuvannut osuus.
Ensimmäisen vierailupäivän osuudessa Kruunuvuorenselälle saapunutta Tanskan kuninkaallista laivuetta tervehditään Suomenlinnasta ammutuin kunnialaukauksin. Kuningas Kristian ja prinssi Knud seurueineen otetaan vastaan Eteläsatamassa ja presidentti Relander tarjoaa heille lounaan Presidentinlinnassa. Tämän jälkeen kuninkaalliset vierailevat yliopistolla ja tutustuvat Ateneumin taidekokoelmiin. Toisena vierailupäivänä kuningas vierailee Lotta Svärd-yhdistyksen ja suojeluskuntien kenttäleirissä Töölön pallokentällä sekä seuraa urheiluesityksiä. Iltapäivällä Suurkirkossa pidetään juhlajumalanpalvelus ja sen jälkeen kuningas ja presidentti Relander vastaanottavat puolustusvoimien ja suojeluskuntien paraatin Suurkirkon portailla. Kolmantena vierailupäivänä kuningas ja presidentti käyvät Kansallismuseossa ja Taidehallissa. Viimeksi he seuraavat Kadettikoulun taistelunäytöstä Munkkiniemessä.
Aiheesta muualla

Kuningaspäivät Helsingissä toukok. 15-17 p. 1928 -elokuva Elävä muisti-sivustolla
Kärkimedia

Kärkimedia Oy on 34 suomalaisen sanomalehden omistama markkinointikanava, jonka tavoitteena on edistää jäsentensä ilmoitusmyyntiä sekä toimia yhteistyöorganisaationa. Se on perustettu 1995. Kärkimedia edustaa kansainvälistä Cannes Lions -mainosfestivaalia Suomessa.
Kärkimedia tuottaa myyntipalveluita, tutkimus ja konsultointipalveluita, kampanjasuunnittelua sekä mainosmittausta.
Aiheesta muualla

Salon Seudun Sanomat: Kärkimedioiden levikki 2005 (PDF)
Kīlauean majakka

Kīlauean majakka
| --- | --- |
Sijainti:  Kauain piirikunta Yhdysvallat
Vesistö:  Tyynimeri 
| --- | --- |
Korkeus:  16  m 
Luokitus:  National Register of Historic Places -luetteloitu kohde (d)  (1979) 
| --- | --- |
Valmistunut:  1913 
Otettu käyttöön:  1913 
| --- | --- |
Valon korkeus:  53,0  m 
Valonkanto:  16,7  km 
Valon ominaisuudet:  Fl W 10s 
| --- | --- |
ARLHS:  HAW004 
Admiralty:  G7500 
MarineTraffic:  1000020325 
USCG:  6-29737 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Kīlauean majakka on Havaijilla, Kauain saaren pohjoisimmassa kohdassa sijaitseva vuonna 1913 rakennettu majakka. Pearl Harboriin kohdistuneen hyökkäyksen jälkeen majakka oli pimennettynä koko toisen maailmansodan ajan. Majakan automatisoinnin yhteydessä 1970-luvun puolivälissä alkuperäinen Fresnel-linssi vaurioitui korjauskelvottomaksi ja majakan viereen pystytettiin vuonna 1976 kolme metriä korkean pylvään päähän moderni pyörivä loisto.
Kulkurin kannel

| Kulkurin kannel Tauno Palo |
| --- | --- | --- |

Studioalbumin tiedot
 Äänitetty : 1972
 Studio : Finnvox
 Julkaistu: joulukuu 1972   (1989 1. CD-painos)   (2002 2. remasteroitu CD-painos)
 Formaatti: LP-levy (LRLP 72)   C-kasetti (LRC 72)   CD-levy (LRCD 72)
 Tuottaja(t): Outi Nyytäjä
 Tyylilaji: laulelma, folk, balladi, iskelmä
 Kesto: 27.04
 Levy-yhtiö: Love Records   Love Fazer (1989)   Siboney Oy (2002)
 Levymerkki: Love Records
Muut kannet
   Vuoden 1989 CD-painoksen takakansi.      Vuoden 2002 CD-julkaisun kansikuva.
Listasijoitukset
  Suomi: 23. (tammikuu 1973)
Tauno Palon muut studioalbumit
|   | Kulkurin kannel 1972 | Ansa & Tauno 1974 |
Kulkurin kannel on näyttelijä Tauno Palon debyyttialbumi, joka julkaistiin joulukuussa 1972. Albumi sisältää kappaleita, jotka perustuvat tunnettujen suomalaisten runoilijoiden kuten Larin-Kyöstin, Saima Harmajan ja Aale Tynnin runoihin, joihin sävelmiä ovat tehneet Erkki Melakoski, Eero Ojanen ja Otto Donner. Albumin syntymiseen keskeinen vaikuttaja Donnerin rinnalla oli albumin tuottanut Outi Nyytäjä, joka sai idean albumiin tehdessään radiohaastattelua Tauno Palosta.
Albumi kohosi Suomen levylistojen 23. sijalle tammikuussa 1973 ja pysyi listalla yhteensä neljän viikon ajan.
Albumi julkaistiin Love Recordsin toimesta vinyylilevynä ja C-kasettina. Albumista on julkaistu vinyylilevynä myös uusintapainos. Vuonna 1989 albumi julkaistiin ensimmäistä kertaa CD-levynä ja toisen kerran vuonna 2002, tällöin remasteroituna CD-painoksena.
Kappaleet > A-puoli

Kulkurin kannel – 3.11 (säv. Erkki Melakoski, san. Larin-Kyösti)
Suvisia suruja – 2.21 (säv. Erkki Melakoski, san. Larin-Kyösti)
Erotessa – 3.29 (säv. Erkki Melakoski, san. Larin-Kyösti)
Silmät armaat siniharmaat – 1.33 (säv. Eero Ojanen, san. Jaakko Rugojev)
Sade vuorilla – 2.27 (säv. Erkki Melakoski, san. Saima Harmaja)
Yöllinen ajo – 2.01
Kappaleet > B-puoli

Eliisa ja yksitoista joutsenta – 2.26 (säv. Henrik Otto Donner, san. Aale Tynni)
Kultakalat – 1.59 (säv. Henrik Otto Donner, san. Aale Tynni)
Sinä et sitä tietänyt – 2.02 (säv. Henrik Otto Donner, san. Jaakko Rugojev)
Balladi neidosta joka rakasti varjoritaria – 2.19 (säv. Henrik Otto Donner, san. Aale Tynni)
Yökohokit keskellä viljaa – 2.04 (säv. Henrik Otto Donner, san. Erik Axel Karlfeldt, suom. san. Lauri Viljanen)
Tuutulaulu – 1.30 (säv. Henrik Otto Donner, san. Gabriela Mistral, suom. san. Aale Tynni)
Kokoonpano

Tauno Palo - laulu
| --- | --- |
 Muusikot Erkki Melakoski - kapellimestari (1-3, 5-6)  Eero Ojanen - kapellimestari (4, 9)  Henrik Otto Donner - kapellimestari (7-8, 10-12)  Juhani Aaltonen - huilu (1, 3, 5-8, 11) ja sopraanosaksofoni (3, 12)  Pertti Rasilainen - huilu (3)  Pekka Pöyry - sopraanosaksofoni (9)  Hannu Saxelin - saksofoni (5-6)  Unto Haapa-aho - baritonisaksofoni (3) ja klarinetti (2, 8)  Paavo Honkanen - klarinetti (2, 9)  Tauno Tiikkainen - klarinetti (4)  Risto Pensola - klarinetti (9)  Tauno Virtanen - trumpetti (7)  Seppo Peltola - pasuuna (7)  Matti Konttinen - piano (1, 7, 11-12)  Merja Ikkelä - piano (1)  Heikki Hietanen - piano (3), ja urut (3, 8)  Kalevi Nyqvist - harmonikka (1, 5-6)  Nono Söderberg - kitara (1, 7, 11-12)  Heikki Laurila - kitara (2-3, 6, 8, 10) ja mandoliini (1)  Heikki Annala - basso (1, 7, 11)  Matti Bergström - basso (2-3)  Tapani Tamminen - basso (4, 9)  Pentti Vuosmaa - basso (5-6)  Reino Laine - rummut (9) :  Matti Oiling - rummut (7, 12) ja lyömäsoittimet (1)  Esko Rosnell - rummut (3), lyömäsoittimet (2), ja ksylofoni (8) Jouset Pauli Granfelt - viulu (1, 4-7, 9, 11-12)  Olavi Haapalainen - viulu (1, 7, 12)  Erkki Inkinen - viulu (1, 4, 7, 9, 11-12)  Jorma Juntunen - viulu (1, 4, 7, 9, 11-12)  Risto Paalanen - viulu (1, 7, 12)  Heikki Hämäläinen - viulu (2-3)  Rauno Salminen - viulu (2-3)  Juhani Tiainen - viulu (2-3)  Jorma Ylönen - viulu (3)  Olavi Rignell - viulu (4, 9, 11)  Pirkko Saukkonen - viulu (4)  Timo Vartiainen - viulu (4, 9, 11)  Untamo Korhonen - viulu (5-6)  Arto Kallio - viulu (7, 12)  Erkki Lasonpalo - viulu (7, 12)  Matti Hirvikangas - alttoviulu (2-3)  Olavi Lehmuksela - alttoviulu (4, 9, 11)  Ahti Pilvi - alttoviulu (7, 12)  Esko Haapaniemi - sello (1, 4, 7, 9, 12)  Jalmari Hölttä - sello (2-3)  Risto Fredriksson - sello (4)  Tero Airas - sello (5-6)
Kokoonpano > Tuotanto

Outi Nyytäjä - tuotanto
Erkki Hyvönen - äänitys (Finnvox, 1972)
Måns Hedström - lay-out
Jukka Vatanen - valokuva
Pauli Saastamoinen - vuoden 2002 CD-painoksen 24-bittinen uudelleen masterointi (Finnvox, maaliskuu 2002)
Tuotanto

Albumi oli 64-vuotiaan Palon ensimmäinen levytys kolmeen vuoteen ja hänen ensimmäinen albuminsa. Sitä edelsivät vuoden 1967 single Ruusu on punainen / Rakkauden tuli ja vuoden 1968 EP-levy Kolme musketööriä, jonka muut laulut ovat ”Rosvo-Roope”, ”Sonny Boy” ja ”Porlammin iltalaulu”. Nämä levyt tehtiin Aarno Ranisen johdolla RCA Victor -levymerkille, kun taas tämän albumin syntyyn vaikutti Otto Donner ja hänen levy-yhtiönsä Love Records.
Levyn tuottajaksi otettiin kirjallisuus- ja teatteripiireissä paremmin tunnettu Outi Nyytäjä, joka kirjoittaa albumin kansitekstissä: ”Nämä laulut ovat niitä varten, jotka uskaltavat avoimesti heltyä kuuntelemaan. Jotka eivät pelkää antaa ja ottaa vastaan lämpöä, tunteita ja kauneutta. -- Täynnä sitä kauneutta, jolla ei silata eriarvoisuutta ja epäkohtia, mutta joka auttaa ikävän ja autiuden hetkinä”.
Suomalaisrunoilijoiden ohella albumin tekstien tekijöitä ovat Neuvostoliitossa asunut, suomeksi kirjoittanut vienankarjalainen Jaakko Rugojev, ruotsalainen Erik Axel Karlfeldt ja chileläinen Gabriela Mistral.
Vuonna 1973 albumilla julkaistu laulusarja tallennettiin myös puolen tunnin televisio-ohjelmaksi Kulkurin kannel, jossa Tauno Palo esittää lauluja ja Outi Nyytäjän kirjoittamia välispiikkejä tv-studiossa.
Vastaanotto

Helsingin Sanomien levyarvostelussa Raimo Möysä kirjoitti  Kulkurin kanteleen suuruuden olevan siinä, miten on osattu tehdä Tauno Palolle erittäin hyvin sopivia alkuperäissävellyksiä ja tuotu näin melkein unhoon painunut laulajakyky uudelleen yleisön tietoisuuteen. ”Tauno Palon levyn sävelmissä ja tulkinnoissa on yksinkertaista kauneutta ja herkkyyttä, jota on mukava kuunnella. Iskusävelistä kiinnostuneille ei levy tarjoa erityisen helpolla korvaan tarttuvia kappaleita, tunnelmasta pitäville sen sijaan levy on täynnä oikeaa tavaraa.”
Aiheesta muualla

Kulkurin kannel Discogs.com-sivustolla
Kętrzynin piirikunta

Kętrzynin piirikunta (puol. powiat kętrzyński) on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 62 283. Piirikunnan ainoa kaupunkikunta on hallintokeskus Kętrzyn. Viisi maalaiskuntaa ovat Barciany, Kętrzyn, Korsze, Reszel sekä Srokowo ja niissä on kylien lisäksi kaksi kaupunkia; Korsze ja Reszel.
Kętrzynin piirikunnan työttömyysaste oli vuoden 2018 lopussa 17,7 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.
Piirikunnan väestöpyramidi 2014.
Vuoden 2019 lopussa Kętrzynin piirikunnassa arvioitiin olevan 62 283 asukasta, joista 51 prosenttia naispuolisia ja 49 prosenttia miespuolisia. Puolan väestönlaskennassa 2011 väkiluvun laskettiin olevan 66 636 ja sen ennakoidaan vuoteen 2050 mennessä pienenevän 44 442 asukkaaseen. Alle 18-vuotiaiden arvioitiin vuoden 2019 lopussa muodostaneen 16,9 prosenttia piirikunnan väestöstä, työikäisten 61,2 prosenttia ja eläkeikäisten 21,9 prosenttia väestön keski-iän ollessa 42,5 vuotta. Elävänä syntyneiden määrä oli vuonna 2019 yhteensä 439 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat ukrainalaiset, joita oli yhteensä 1 358 eli kaksi prosenttia piirikunnan koko väestöstä.
La Spezia

| La Spezia |
| --- | --- |
 Näkymä La Speziaan.
 lippu:  vaakuna
 La Spezia
 Koordinaatit: 44°06′29″N, 09°49′44″E 
Valtio:   Italia
Alue:  Liguria
Maakunta:  La Spezia
Hallinto:  
 – Pormestari:  Massimo Federici
Pinta-ala:  
 – Kokonaispinta-ala:  51,39 km²
Korkeus:  0–734 m
Väkiluku (1.1.2017):  93 678
 – Väestötiheys:  1 823 as./km²
Aikavyöhyke:  UTC+1
 – Kesäaika:  UTC+2
Postinumero:  19100, 19121–19126, 19131–19139 
Suuntanumero(t):  0187
Rekisterikilpi:  SP
 
 www.comune.laspezia.it 
Infobox OKVirheellinen NIMI-arvo: 
La Spezia (liguuriksi A Spèza) on kaupunki Italiassa Ligurian alueella La Spezian maakunnassa. Se on maakunnan pääkaupunki. La Speziassa oli vuoden 2017 alussa 93 678 vakinaista asukasta, ja sen pinta-ala on noin 51 neliökilometriä. Kaupunki sijaitsee Ligurianmereen kuuluvan La Spezian lahden rannalla.
Kaupungissa on alueen keskeinen kauppa- ja sotasatama sekä Italian laajin sotatarviketuotannon keskittymä[lähde? ].
Historia

Kaupungin alueella on ollut asutusta aina esihistorialliselta ajalta alkaen, jo ennen Rooman myyttistä perustamista.
Brittiläinen runoilija Percy Bysshe Shelley asui elämänsä loppuvaiheet kaupungissa ja hukkui lähistöllä tapahtuneessa veneonnettomuudessa vuonna 1822. Tämä on johtanut La Spezian lahden ranskankieliseen nimitykseen Runoilijoiden lahti (le Golfe des Poètes).[lähde? ]
Kaupungin satama oli toisessa maailmansodassa niemimaan suuri sotasatama ja keskeinen osa saksalaisten ja italialaisten yhdessä rakentamaa puolustuslinjaa.
Aiheesta muualla

Kuvia tai muita tiedostoja aiheesta La Spezia Wikimedia Commonsissa
Kaupungin internetsivut (italiaksi)
Welcome to La Spezia Italianvisits.com (englanniksi)
La Spezian maakunta
Ameglia | Arcola | Beverino | Bolano | Bonassola | Borghetto di Vara | Brugnato | Calice al Cornoviglio | Carro | Carrodano | Castelnuovo Magra | Deiva Marina | Follo | Framura | La Spezia | Lerici | Levanto | Maissana | Monterosso al Mare | Ortonovo | Pignone | Porto Venere | Riccò del Golfo di Spezia | Riomaggiore | Rocchetta di Vara | Santo Stefano di Magra | Sarzana | Sesta Godano | Varese Ligure | Vernazza | Vezzano Ligure | Zignago
La Spezia Runoilijoiden lahdelta kuvattuna
Galleria Spallanzani
Kärkikuntien seutukunta

| Kärkikuntien seutukunta |
| --- | --- |

 sijainti
Kärkikuntien seutukunta oli Etelä-Karjalassa sijainnut Suomen seutukunta. Siihen kuuluivat seuraavat kunnat:
Kunnat

| Vaakuna | Kunta |
| --- | --- |
: Parikkala (kunta)
: Saari (kunta)
: Uukuniemi (kunta)
Nämä kunnat yhdistyivät uudeksi Parikkalan kunnaksi vuonna 2005, jolloin Kärkikuntien seutukunta lakkautettiin ja Parikkala siirtyi Imatran seutukuntaan.
Etelä-Karjalan maakunnan seutukunnat
La Stampa

| La Stampa |
| --- | --- |

 Etusivu 13. toukokuussa 1915
Kustantaja:  GEDI Gruppo Editoriale
ISSN:  ISSN 1122-1763
Perustettu:  1867
Päätoimittaja:  Massimo Giannini
Sitoutuneisuus:  keskusta-vasemmisto liberalismi
Kotikunta:   Torino, Italia
Kotimaa:  Italia
Sivukoko:  berliner
Ilmestymistiheys:  päivittäin
Kieli:  italia
Aiheesta muualla
Kotisivu
La Stampa on italialainen päivittäin ilmestyvä sanomalehti. Lehden päätoimitus sijaitsee Torinossa.
Historia

La Stampa sai alkunsa vuonna 1867 nimellä Gazzetta Piemontese. Nimen ”La Stampa” se sai vuonna 1895, kun sen kaksi toimittajaa, Luigi Roux ja Alfred Frassati ostivat lehden.
Mussolinin valtaannoususta huolimatta La Stampa jatkoi demokratiaa puolustavana ja liberaalina lehtenä. Frassati, joka omisti lehden tuohon aikaan kieltäytyi yhteistyöstä fasistien kanssa ja myi lehden. Tämän jälkeen fasistit ottivat sen haltuunsa ja muuttivat sen propaganda-alustaksi. Sodan jälkeen lehti jatkoi sotaa edeltävällä linjallaan, mutta toimi hetkellisesti nimellä La Nuova Stampa.
Vuonna 2006 lehti siirtyi berliner-sivukokoon ja luopui samalla mustavalkokuvien käytöstä. Tähän investointiin yhteensä 70 miljoonaa euroa, josta suurin osa tuli suurimmalta osakkeenomistajalta, Fiatilta.
Vuonna 2012 Torinossa avattiin Spazio La Stampa -museo, joka kertoo lehden historiasta.
Nykyään

Lehti on kallellaan keskusta-vasemmistoon. Se on perinteisesti nostanut esille Italiaa riivaavia sosiaalisia ongelmia.
La Stampa vastaa myös Vatikaaniin keskittyvästä Vatican Insider -sivuston ylläpidosta ja sisällöstä.
Vuonna 2020 La Stampan levikki oli noin 160 000. Vuodesta 2017 lähtien lehteä on kustantanut Gruppo editoriale l'Espresso -yritys (sittemmin GEDI Gruppo Editoriale), johon kuuluu myös La Repubblica. Yhteensä näiden kahden lehden osuus Italian sanomalehtien markkinoilla on noin 20 %.
Huhtikuussa 2020 lehden uudeksi päätoimittajaksi valittiin Massimo Giannini.
Kuksa

Kuksa
Kuksa on juoma-astia, joka valmistetaan puusta, mieluiten pahkasta kovertamalla. Kuksa on helppokäyttöinen, kevyt ja hyvin valmistettuna pitkäikäinen. Kuksia valmistetaan myös pelkiksi koriste-esineiksi.
Puhtaanapito

Kuksa puhdistetaan kostealla pyyhkeellä tai huuhtomalla puhtaalla vedellä aina käytön jälkeen.
Pesuaineita kuksan puhdistukseen ei saa käyttää, koska ne pilaavat astian. Astianpesuaine imeytyy huokoiseen puuhun ja aiheuttaa kupista juotuun juomaan makuvirheitä.
Lappilaisen uskomuksen mukaan voi myös menettää onnensa, jos kuksan pesee; ainoastaan tunturipurossa huuhtominen on sallittua.